Cymdeithas Bêl-droed Ynysoedd Ffaro

Cymdeithas Bêl-droed Ynysoedd Ffaro (Ffaröeg: Fótbóltssamband Føroya; Daneg: Færøernes fodboldforbund), neu FSF, yw corff llywodraethu pob pêl-droed domestig yn Ynysoedd Ffaro, a'r lefel uchaf ohono yw Uwch Gynghrair Ynysoedd Ffaro. Mae hefyd yn rhedeg timau cenedlaethol Ynysoedd Ffaro ar gyfer dynion a menywod. Wedi'i sefydlu ym 1979, mae wedi'i leoli yn y brifddinas, Tórshavn.

Hanes
bawd|250px|Dogfen gynharaf o gêm bêl-droed ar yr Ynysoedd, rhwng HB Tórshavn a TB Tvøroyri (1909)

Mae pêl-droed wedi'i drefnu wedi cael ei chwarae yn Ynysoedd Ffaro ers diwedd y 19g. Cynhaliwyd cynghrair pêl-droed genedlaethol gyntaf Ffaro (y Meistaradeildin) yn ystod yr Ail Ryfel Byd yn 1942. Rhwng 1942 a 1978 roedd holl bêl-droed Ffaro yn cael ei lywodraethu gan yr ÍSF (Cymdeithas Chwaraeon Ffaro). Ar 13 Ionawr 1979 sefydlwyd Cymdeithas Bêl-droed Ffaro. Ar y dechrau, gweithiodd gyda threfnu pêl-droed Ffaro. Cynhaliwyd cynghrair pêl-droed genedlaethol gyntaf Ffaro i ferched ym 1985.

Yn yr 1980au dechreuodd Cymdeithas Bêl-droed Ffaro hyfforddi hyfforddwyr a rheolwyr. Ar y dechrau fe’i gwnaed gyda chymorth Denmarc (mae'r Ynysoedd yn wlad hunan-lywodraethol ond yn rhan o Deyrnas Denmarc, a doedd dim tîm pêl-droed genedlaethol ryngwladol gan yr Ynysoedd ar y pryd. Newidiodd y sefyllfa, ac ers canol y 1990au mae’r hyfforddiant hwn bellach wedi bod o dan gyfrifoldeb Ffaroaidd llawn.

Statws Ryngwladol
Am ddegawdau cyntaf pêl-droed yn yr Ynysoedd roedd y tîm cenedlaethol ond yn chwarae yn erbyn Ynysoedd Shetland. Doedd hi ddim nes 1962 cyn i'r tîm cenedlaethol deithio i chwarae Tîm pêl-droed cenedlaethol Gwlad yr Iâ yn 1962.https://www.guidetofaroeislands.fo/history-culture/faroe-islands-national-football

Ar 2 Gorffennaf 1988 enillodd Ynysoedd Ffaro aelodaeth o FIFA, ac ar 18 Ebrill 1990 fe wnaethant ennill aelodaeth o UEFA. Ers hynny mae Ynysoedd Ffaro wedi cymryd rhan mewn cystadlaethau pêl-droed rhyngwladol llawn.

Wedi ennill statws ryngwladol llamodd Tîm pêl-droed cenedlaethol Ynysoedd Ffaro ar y llwyfan ryngwladol gan "ennill" gêm gyfartal gyda thîm Awstria yn 1990 - gan hynny synnwyd y byd gan lwyddiant gymharol tîm a gwlad doedd y rhan fwyaf o bobl erioed wedi clywed amdanno.

Cyfeiriadau

Dolenni allanol
Yr FSF ar wefan UEFA
Gwefan Cymdeithas Bêl-droed Ynysoedd Ffaro, yr FSF
Rhestr stadiymau yn Ynysoedd Ffaro – Nordic Stadiums
Twitter @FaeroskFodbold

Ynysoedd Ffaro
Categori:Pêl-droed yn Ynysoedd Ffaro